**COMALIM S.A.**

Municipiul Arad, Str. Ursului nr. 21, Județ Arad

J2/29/1991

CUI RO 1681776

**COMPLETAREA ORDINII DE ZI A ADUNĂRII GENERALE ORDINARE A ACȚIONARILOR COMALIM S.A. CONVOCATĂ PENTRU DATA DE 26.04.2023/27.04.2023**

**CONSILIUL DE ADMINISTRAȚIE**

**din data de 10.04.2023**

**al COMALIM S.A.**

cu sediul în Municipiul Arad, Str. URSULUI, Nr. 21, Județ Arad, cu un capital social subscris și vărsat de 3.150.455 lei, înregistrată la O.R.C. sub nr. J2/29/1991, având CUI RO 1681776 format din Administrare Imobiliare S.A. București, J40/8567/2013, CUI 20919450, prin reprezentant permanent Țic-Chiliment Valentin – în calitate de președinte al Consiliului de Administrație, Nasra Gabriel Horia – membru și Sferdian Teodora – membru, în conformitate cu dispozițiile Legii nr. 31/1990R cu modificările și completările ulterioare, ale Legii nr. 297/2004 și Legii nr. 24/2017, Regulamentele ASF/CNVM și cu dispozițiile actului constitutiv,

în temeiul art. 1171 din Legea nr. 31/1990 privind societățile republicată, cu modificările și completările ulterioare, ale art. 105 alin. (3) din Legea nr. 24/2017 privind emitenții de instrumente financiare şi operațiuni de piață și ale art. 189 din Regulamentul ASF nr. 5/2018 privind emitenții de instrumente financiare şi operațiuni de piață,

având în vedere solicitarea acționarului majoritar SIF IMOBILIARE PLC de completare a ordinii de zi a Adunării Generale Ordinare a Acționarilor COMALIM S.A., acționar care deține 91,1715% din capitalul social,

completează ordinea de zi a Adunării Generale Ordinare a Acționarilor COMALIM S.A., convocată pentru data de 26.04.2023/27.04.2023 la adresa din Bucureşti, sector 2, str. Serghei Vasilievici Rahmaninov nr. 46-48, prin convocatorul inițial publicat în Monitorul Oficial nr. 1378/23.03.2023, în cotidianul național Ziarul News nr. 675/23.03.2023, în ziarul Glasul Aradului din data de 22.03.2023, pe site-ul [www.bvb.ro](http://www.bvb.ro) și pe site-ul societății [www.comalim.ro](http://www.comalim.ro).

Ordinea de zi a Adunării Generale Ordinare a Acționarilor, completată și revizuită, este următoarea:

1. Aprobarea situațiilor financiare aferente exercițiului financiar 2022 în baza discuțiilor, a raportului administratorilor și a auditorului financiar.
2. Aprobarea acoperirii pierderii realizate în anul 2022 în cuantum de 611.092,50 lei din alte rezerve conform propunerii Consiliului de Administrație.
3. Aprobarea înregistrării dividendelor neridicate aferente exercițiului financiar 2018 în cuantum de 33.474,20 lei conform reglementărilor contabile aplicabile, ca urmare a prescrierii acestora.
4. Aprobarea descărcării de gestiune a administratorilor pentru exercițiul financiar 2022.
5. Aprobarea bugetului de venituri și cheltuieli și a planului de investiții pentru anul 2023.
6. Aprobarea remunerației cuvenite membrilor Consiliului de Administrație pentru exercițiul financiar 2023.
7. Aprobarea limitelor generale ale remunerațiilor suplimentare ale administratorilor și a limitelor generale ale remunerației directorului.
8. Aprobarea mandatării d-nei Androulla Siaxiate să semneze actele adiționale la contractele de administrare din partea societății.
9. Numirea auditorului financiar de la data expirării mandatului actualului auditor, fixarea duratei minime a contractului de audit și împuternicirea președintelui C.A./directorului general pentru încheierea contractului de audit.
10. Aprobarea datei de: (i) 22.06.2023 ca dată de înregistrare și (ii) 21.06.2023 ca ex-data în conformitate cu prevederile art. 87 alin. (1) din Legea nr. 24/2017.
11. Împuternicirea președintelui C.A. de a semna hotărârile AGOA precum și toate documentele necesare punerii în aplicare a hotărârilor respective.
12. Mandatarea președintelui C.A., cu posibilitatea de substituire, pentru efectuarea demersurilor necesare în vederea publicării și înregistrării hotărârilor AGOA la ORC, Monitorul Oficial, etc.

**Punctele de pe ordinea de zi propuse de acționarul majoritar:**

1. Aprobarea distribuirii sumei de 12.198.561,76 lei, reprezentând parte din rezultatul reportat din surplusul realizat ca urmare a vânzării activelor, sub formă de dividende și fixarea dividendului brut la 9,68 lei/acțiune.
2. Aprobarea datei de 05.07.2023 ca data plății dividendelor în conformitate cu dispozițiile art. 187, pct. 11 din Regulamentul ASF nr. 5/2018 privind emitenții de instrumente financiare și operațiuni de piață, cu modificările și completările ulterioare. Aprobarea suportării costurilor aferente plăţii dividendelor de către acționarii societății din valoarea dividendului net.

Ordinea de zi completată, modelul de împuternicire specială, formularele de vot, precum și proiectele de hotărâri actualizate se pot consulta pe site-ul societății www.[comalim.ro](http://artaculinaracluj.ro/) și/sau la adresa din București, sector 2, str. Serghei Vasilievici Rahmaninov nr. 46-48, de luni până vineri între orele 10.00 – 14.00.

Celelalte prevederi ale Convocatorului Adunării Generale Ordinare a Acționarilor COMALIM S.A., din data de 26.04.2023/27.04.2023, publicat în Monitorul Oficial nr. 1378/23.03.2023, în cotidianul național Ziarul News nr. 675/23.03.2023, în ziarul Glasul Aradului din data de 22.03.2023, pe site-ul [www.bvb.ro](http://www.bvb.ro) și pe site-ul societății [www.comalim.ro](http://www.comalim.ro) nu se modifică.

Consiliul de Administrație

Președinte - Administrare Imobiliare SA

prin reprezentant permanent

Țic-Chiliment Valentin